Дар’я Чульцова

**Дар’я Чульцова** ( 20 лістапада 1997, Шклоў) — беларуская журналістка, палітычны вязень рэжыму Лукашэнкі.

## Біяграфія

Нарадзілася ў Шклове. Зь дзяцінства мела цікавасьць да журналістыкі. Скончыла гісторыка-філялягічны факультэт Магілёўскага дзяржаўнага ўнівэрсытэту ім. Куляшова па спэцыяльнасьці «Журналістыка». Яшчэ студэнткаю працавала ў праекце «Магілёў. Онлайн», а па заканчэньні ўнівэрсытэту ў 2020 годзе перайшла на тэлеканал «Белсат», дзе працавала рэпарцёрам, асьвятляючы масавыя пратэсты, зьвязаныя з прэзыдэнцкімі выбарамі.

15 лістапада 2020 году затрыманая падчас стрыму з пратэстаў на «», на якую людзі прыйшлі ўшанаваць памяць забітага Рамана Бандарэнкі. Да лютага ўтрымоўвалася ў СІЗА №1. Разам з калегаю-журналісткаю Кацярынаю Андрэеваю была абвінавачаная паводле арт. 342 Крымінальнага кодэксу РБ — «Арганізацыя і падрыхтоўка дзеяньняў, што груба парушаюць грамадзкі парадак, альбо актыўны ўдзел у іх».

24 лістапада 2020 году сумеснай заяваю дзесяці арганізацыяў, сярод якіх Праваабарончы цэнтар «Вясна», Беларуская асацыяцыя журналістаў, Беларускі Хэльсынскі камітэт, Беларускі ПЕН-цэнтар, была прызнана палітычнаю зьняволенаю.

18 лютага 2021 году суд Фрунзэнскага раёну Менску (судзьдзя — Натальля Бугук, дзяржаўны абвінаваўца — Аліна Касьянчык, сьледчы — Ігар Курыловіч) прысудзіў Чульцовай 2 гады пазбаўленьня волі ў калёніі агульнага рэжыму. Апэляцыя на вырак, разгледжаная судом гораду Менску 23 красавіка 2021 году, задаволена не была.

## Рэакцыя
8 лютага 2021 году  выступіла з заяваю, у якой заклікала вызваліць Чульцову і Андрэеву.

15 лютага 2021 году шэфства над палітычнай зьняволенаю ўзяў Тоні Лойд, дэпутат Палаты абшчын парлямэнту Вялікабрытаніі.

Пасьля вынясеньня прысуду, 18 лютага 2021 году, прэзыдэнт Польшчы Анджэй Дуда заклікаў амніставаць Чульцову і Андрэеву.

Згодна з рашэньнем  ад 21 чэрвеня 2021 году, судзьдзя Натальля Бугук была ўнесена ў Чорны сьпіс Эўразьвязу ў тым ліку за *«шматлікія палітычна матываваныя пастановы ў дачыненьні да журналістаў і пратэстуючых, у прыватнасьці вынясеньне выраку Кацярыне Бахвалавай (Андрэевай) і Дар’і Чульцовай»* і парушэньні правоў на абарону й . Гэтым жа рашэньнем у санкцыйны сьпіс былі ўключаны памочнік пракурора суда Фрунзэнскага раёну Менску Аліна Касьянчык у тым ліку за прыцягненьне да крымінальнае адказнасьці журналістак за *«відэазапіс мірных акцыяў пратэсту паводле беспадстаўных абвінавачваньняў у „змове“ й „парушэньні грамадзкага парадку“»*, старшы сьледчы суда Фрунзэнскага раёну Менску Ігар Курыловіч у тым ліку за падрыхтоўку палітычна матываванае крымінальнае справы супраць журналістак, якія зафіксавалі мірныя акцыі пратэсту.

## Узнагароды
* 10 сьнежня 2020 году беларускія праваабаронцы назвалі яе «Журналістам году» (2020) (разам з Кацярынаю Андрэеваю ды Кацярынаю Барысевіч).
* 10 сакавіка 2021 году стала ляўрэаткаю  (разам з Кацярынаю Андрэеваю).
* 9 красавіка 2021 году стала ляўрэаткаю прэміі «Гонар журналістыкі» імя Алеся Ліпая (разам з Кацярынаю Андрэеваю ды Кацярынаю Барысевіч).
* 7 чэрвеня 2021 году стала ляўрэаткаю прэміі «» (разам з Кацярынаю Андрэеваю).
* 10 чэрвеня 2021 году стала ляўрэаткаю  (разам з Кацярынаю Андрэеваю).
* 29 ліпеня 2021 года была выбрана лаўрэаткаю  (разам з Кацярынаю Андрэеваю).
* 12 жніўня 2021 году прысуджана Прэмія імя Герда Буцэрыюса «» (разам з Кацярынаю Андрэеваю, Кацярынаю Барысевіч ды інш.).
* 15 кастрычніка 2021 году стала ляўрэаткаю прэміі «» ў катэгорыі «Эўрапейскі журналіст 2021 году» (разам з Кацярынаю Андрэеваю).

## Ацэнкі
*«Моцныя духам, упэўненыя ў сваёй праваце, падтрыманыя сябрамі, калегамі й зусім незнаёмымі людзьмі — такімі ўвойдуць у падручнікі Каця й Даша»*, — пісала Аксана Колб, галоўны рэдактар «Новага часу», няпярэдадні вынясеньня прысуду Кацярыне Андрэевай і Дар’і Чульцовай.

## Крыніцы

## Вонкавыя спасылкі
* Старонка Дар’і Чульцовай на сайце Праваабарончага цэнтра «Вясна»

Катэгорыя:Вікіпэдыя:Артыкулы з заклікам быць асьцярожнымі пры рэдагаваньні
Катэгорыя:Выпускнікі Магілёўскага дзяржаўнага ўнівэрсытэту
Катэгорыя:Вязьні Валадаркі
Катэгорыя:Беларускія палітвязьні
Катэгорыя:Беларускія журналісткі
Катэгорыя:Супрацоўнікі Белсата
Катэгорыя:Вязьні сумленьня паводле ПЦ „Вясна“
Катэгорыя:Ляўрэаты прэміі «Вольная прэса Ўсходняй Эўропы»